《五日》
宋代·滕茂实

节物惊心动远思，薰风又见浴兰时。空寻好句书纨扇，无复佳人系綵丝。

酒注菖蒲唯欲醉，筒包菰黍不胜悲。明年此日当何处，风里孤蓬自不知。

作者简介：（?—1128）杭州临安人，字秀颖，初名裸。徽宗政和八年进士。钦宗靖康元年，以工部员外郎假工部侍郎副路允迪使金，被拘于代州，自为哀词，且篆书“宋工部侍郎滕茂实墓”以示不屈。钦宗被俘过城郊，茂实具宋冠帻以迎。金人迫其易服，不从。后忧愤死于云中。谥忠节。